JayJayThrowThrow/commonwealth-wiki-mix huggingface dataset:
Pedagogi

Pedagogi ialah kajian mengenai pengajaran, khususnya pengajaran dalam pendidikan formal. Dengan kata lain, ia adalah sains dan seni mengenai cara mengajar di sekolah. Secara umumnya pedagogi merupakan mata pelajaran yang wajib bagi mereka yang ingin menjadi guru di sekolah.
Sebagai satu bidang kajian yang luas, pedagogi melibatkkan kajian mengenai proses pengajaran dan pembelajaran, pengurusan bilik darjah, organisasi sekolah dan juga interaksi guru-pelajar.

Dari segi etimologinya, perkataan Pedagogi datangnya daripada bahasa Yunani paidagogos, hamba yang menghantar dan mengambil budak-budak pergi balik dari sekolah. (lihat Paideia.) Perkataan “paida” merujuk kepada kanak-kanak, yang menjadikan sebab kenapa sebahagian orang cenderung membezakan antara pedagogi (mengajar kanak-kanak) dan andragogi (mengajar orang dewasa). Perkataan Yunani untuk pedagogi, pendidikan, adalah digunakan dengan lebih meluas, dan seringkali kedua-duanya boleh ditukar guna.
Taksonomi Bloom

Pedagogi moden selalunya membahagikan fungsi pengajaran kepada tiga bidang, yakni apa yang dimaksudkan sebagai taksonomi Bloom. Menurut taksonomi bloom, pengajaran boleh terbahagi kepada:

*Bidang KognitifBerkenaan dengan aktiviti mental seperti kefahaman, pengetahuan dan analisa.
*Bidang AfektifBerkenaan dengan sikap dan sahsiah diri.
*Bidang PsikomotorBerkenaan dengan aktiviti fizikal seperti kemahiran hidup, pertukangan, dan sukan.

Ketiga-tiga bidang ini nampaknya begitu tersendiri sifatnya, tetapi dalam keadaan pengajaran-pembelajaran semula jadi, pengasingan ketiga perkara ini selalunya tidak wujud. Contohnya, apabila seorang guru ingin mengajar seorang pelajar menulis, dia perlu mengajar pelajar itu cara memegang pencil(bidang psikomotor); bentuk huruf dan maknanya(bidang kognitif); dan juga harus memupuk minat untuk belajar menulis(bidang afektif).
Topik dalam pedagogi

Pedagogi merupakan satu ilmu yang luas dan mendalam. Pembincangannya boleh dibahagi kepada dua bahagian yang besar iaitu:
*Perkaedahan pengajaran
*Teori pembelajaran dan pengajaran
Pada lazimnya, seorang bakal guru akan menerusi kedua-dua bidang ini sebelum menjadi seorang guru. Tetapi bersamping itu, dia juga harus mempelajari perkara-perkara seperti pengurusan bilik darjah, organisasi sekolah, kurikulum sekolah, Perlakuan Mengajar, Interaksi Guru-Pelajar dan sebagainya.
Pautan luar

https://web.archive.org/web/20021127070838/http://www.geocities.com/nikzafri/pedagogi.html
http://www.det.nsw.edu.au/media/downloads/languagesupport/qualteach_nswps/quali_teach_ind.pdf
http://sekolahbestari.hypermart.net/pedagogi.htm
* [ http://eprints.utm.my/17079/ Tahap pengetahuan pedagogi kandungan pelajar pendidikan fizik UTM dan hubungannya dengan pencapaian dalam latihan mengajar ]
Alam ghaib

Alam ghaib merujuk kepada alam halus, dimensi ghaib atau alam yang mempunyai sifat berbeza dengan alam fizikal ini. Ini termasuk alam akhirat, alam makhluk halus, dan pada masa sekarang ia seumpama alam dimensi ke 4,5, 6, dan seumpamanya.

Pada zaman dahulu, alam ghaib ini merangkumi makhluk halus seperti jin, orang bunian, belaan atau (saka), dan seumpamanya.

Pada masa kini, alam ghaib turut merangkumi dimensi berbeza contohnya dimensi ke 4.

Alam ghaib tidak dapat dilihat dengan deria manusia, walaupun terdapat segelintir manusia yang mengaku memiliki deria yang cukup kuat (ampuh) sehinggakan dapat melihat dan berhubung dengan alam ghaib.

Disebabkan perubahan zaman, istilah yang berlainan digunakan. Sebagai contoh, pada masa dahulu orang percayakan tentang orang bunian yang menetap di alam ghaib. Pada masa sekarang pula orang bunian dipanggil pula makhluk asing yang tinggal di dimensi yang berlainan.

ada juga yang mengatakan bahawa manusia biasa boleh bertemu dengan penguni dari alam ghaib tetapi mestilah mempunyani hati yang suci dan tiada sebarang niat jahat kerana boleh dikata kan seluruh penghuni alam ghaib mempunayi hati yang bersih oleh itu hendask la mensuci kan hati agar boleh bertemu dengan alam gahib

terdapat banyak fakta yang menarik tentang alam gahib jika ianya nyata maka dalam duniA terdapat perlbagai lagi hal yang mistri yang kita boleh ungkai kan bersama jumpa lagi
assalamuailaikum
Lihat Juga

*Barzakh
*Ilmu Hitam
Bahasa Armenia

Bahasa Armenia (Հայերեն, Hayeren) ialah sebuah bahasa Indo-Eropah dan dituturkan di daerah pergunungan Kaukasus terutama sekali di Armenia dan diasporanya.
Penulisan

Bahasa ini ditulis dengan huruf Armenia, suatu sistem tulisan yang diperkenalkan oleh Mesrop Mashtots pada sekitar 405 M. Sistem tulisan ini pada asalnya memiliki 36 buah huruf tetapi dua huruf, օ (o) and ֆ (f) ditambah ketika Zaman Pertengahan.
Rujukan
Pautan luar

*


Armenia
Armenia
Kategori:Bahasa di Armenia
Kategori:Bahasa di Turki
Kategori:Bahasa di Iran
Kategori:Bahasa di Georgia
Kategori:Bahasa di Cyprus
Kategori:Bahasa di Rusia
Kategori:Bahasa di Lubnan
Kategori:Bahasa-bahasa Indo-Eropah
Amin Amin Ya Rabaljalil

Amin, Amin, ya Rabaljalil adalah lagu kebesaran negeri Perlis Indera Kayangan. Lagu ini digubah oleh Al-Marhum Syed Hamzah ibni al-Marhum Syed Safi Jamalullail (1895-1958).
Sejarah

Pada tahun 1930, Syed Hamzah ibni al-Marhum Syed Safi Jamalullail/Syed Hamzah ibni al-Marhum Syed Safi Jamalullail, Raja Perlis yang kelima, dan pada masa itu berkhidmat sebagai Naib Yang Dipertua Dewan Negeri Perlis, mengarang lagu untuk Amin, Amin, ya Rabaljalil. Jamalullail kemudiannya meminta R. G. Iles, Jurutera Negeri, untuk menyalin dan mengharmonikannya, kerana dia tidak mahir membaca atau menulis muzik.

Selepas itu, lagu itu didalangi oleh Kapten Edgar Lenthall, ketua Pancaragam Pusat Rejimen Askar Melayu Diraja. Ia diterima pakai sebagai lagu negeri Perlis pada tahun 1935.
Lirik

Versi Terkini
Lihat Juga

* Identiti Negeri Perlis
* Bendera Perlis
* Lambang Perlis
Rujukan

Kategori:Lagu negeri
Kategori:Lagu patriotik Malaysia
Berkatlah Yang DiPertuan Besar Negeri Sembilan

Berkatlah Yang di-Pertuan Besar Negeri Sembilan adalah lagu kebesaran Negeri Sembilan. Lagunya telah digubah oleh Andrew Caldecott (1884-1951) dan diperkenankan oleh Yang di-Pertuan Negeri Sembilan pada masa itu, Tuanku Muhammad ibni Tuanku Antah pada tahun 1911.

Lagu negeri ini mendapat gubahan semula yang lebih diperbaharui oleh Tunku Zain Al-‘Abidin iaitu putera kedua Yang di-Pertuan Besar Negeri Sembilan Tuanku Muhriz dengan kerjasama Orkestra Filharmonik Malaysia serta kumpulan koir dari beberapa sekolah serata negeri tersebut. Gubahan baru ini diperkenalkan sewaktu pertabalan baginda Tuanku Muhriz serta permaisuri baginda Tuanku Aishah Rohani pada awal 2009, dan kemudiannya dirasmikan pada 27 Oktober 2010.

Bahagian Lirik "Musuhnya habis binasa" daripada lagu itu berfungsi sebagai moto untuk pasukan bola sepak negeri, Negeri Sembilan FA.
Lirik

Versi Terkini
Lihat juga

* Bendera dan jata Negeri Sembilan
Nota


Rujukan
Pautan luar

* Sejarah negeri-negeri Malaysia (dari laman national-anthems.org)
* Kenali Negeri Sembilan (dari laman Pejabat Pembangunan Negeri Sembilan


Kategori:Lagu negeri
Kategori:Kebudayaan Negeri Sembilan
Allah Rahmatkan Raja Kami

Allah Rahmatkan Raja Kami (Jawi: ) ialah lagu rasmi Pahang Darul Makmur negeri Malaysia yang diterima pakai secara rasmi pada tahun 1925. Lagu negeri itu berdasarkan lagu Perang Pahang yang disusun semula oleh Miss Dorothy Lilian Sworder pada Disember 1924.
Sejarah

Pada tahun 1924, semasa pemerintahan Sultan Abdullah al-Mu'tassim Billah, satu pertandingan telah diatur di Pahang untuk memilih lagu untuk lagu negeri. Salah satu penyertaan telah dikemukakan oleh Cik Dorothy Lilian Sworder (1892–1982), anak perempuan Pegawai Pertanian di Pekan, yang sedang melawat ayahnya. Miss Sworder ialah seorang pemuzik berbakat dan LRAM. Gubahan beliau, yang merupakan versi penyusunan semula lagu Perang Pahang, telah dipilih dan disampaikan oleh Residen British Pahang, H.W Thompson kepada Sultan pada 1 Mei 1925. Skor muzik lagu itu dihantar ke Kuala Lumpur dan dipersembahkan buat pertama kali oleh Pancaragam Negeri semasa mesyuarat majlis Persekutuan pada tahun yang sama.
Lirik

Lagu rasmi semasa ialah versi diubah suai bagi lirik asal. Lirik lagu negeri Pahang untuk versi kedua pada baris ketiga, istilah asal Kebawah Duli Yang Maha Mulia telah disemak kepada Duli Yang Maha Mulia. Begitu juga pada baris ketujuh, Ke Bawah Duli Raja Kami telah disemak kepada Duli Tuanku Raja Kami.

Lirik lagu negeri Pahang diubah sekali lagi pada tahun 2025 sebanyak 3 baris diubah iaitu baris sama, Duli Paduka Baginda (ketiga) dan Duli Baginda Raja Kami (ketujuh) bersempena gelaran terkini Al-Sultan Abdullah serta baris keenam yang mengubahkan lirik Ya Allah selamatkan kepada Ya Allah rahmatkanlah.
Versi pertama (asal)

Tulisan Rumi

Ya Allah Yang Maha KuasaLanjutkan usia Kebawah Duli Yang Maha MuliaDirgahayu Darul MakmurAman dan bahagia sentiasaYa Allah selamatkan Kebawah Duli Raja kami
Tulisan Jawi

يا ﷲ يڠ مها کواسلنجوتکن اوسيا کباوه دولي يڠ مها ملياديرݢاهايو دار المعمورامان دان بهاݢيا سنتياسيا ﷲ سلامتکن کباوه دولي راج کامي
Versi kedua
Tulisan Rumi

Ya Allah yang maha kuasa
Lanjutkan usia
Duli yang maha mulia
Dirgahayu, darul makmur
Aman dan bahagia sentiasa
Ya Allah selamatkan
Duli tuanku raja kami.
Tulisan Jawi
Versi ketiga (terkini)
Lihat juga

* Identiti Negeri Pahang
* Bendera dan jata Pahang
Rujukan

Pahang
Kategori:Pahang
Homat el Diyar

Ḥomat el Diyar حـماةَ الـديارِ (Pelindung Tanahair) adalah lagu kebangsaan Syria.

Lirik: Khalil Mardam Bey
Lagu: Mohammed Flayfel
Lirik


حـماةَ الـديارِ عليكمْ سـلامْ
أبَتْ أنْ تـذِلَّ النفـوسُ الكرامْ
عـرينُ العروبةِ بيتٌ حَـرام
وعرشُ الشّموسِ حِمَىً لا يُضَامْ
ربوعُ الشّـآمِ بـروجُ العَـلا
تُحاكي السّـماءَ بعـالي السَّـنا
فأرضٌ زهتْ بالشّموسِ الوِضَا
سَـماءٌ لَعَمـرُكَ أو كالسَّـما

رفيـفُ الأماني وخَفـقُ الفؤادْ
عـلى عَـلَمٍ ضَمَّ شَـمْلَ البلادْ
أما فيهِ منْ كُـلِّ عـينٍ سَـوادْ
ومِـن دمِ كـلِّ شَـهيدٍ مِـدادْ؟
نفـوسٌ أبـاةٌ ومـاضٍ مجيـدْ
وروحُ الأضاحي رقيبٌ عَـتيدْ
فمِـنّا الوليـدُ و مِـنّا الرّشـيدْ
فلـمْ لا نَسُـودُ ولِمْ لا نشـيد؟

Rumi

Ḥomat el diyar 'aleikum salam
Abat aan tazillan nufusul kiram
'Areinul 'arubati beytu ḥaram
Wa'arshus shumusu ḥima la yuḍam
Rubu'us sha ami burujul'ala
Tuḥakis sama a bi'alith thana
Fa ardun za hat bishumusil wiḍaa
Sama ul'la'amruka au kassama

Raqiful amani wa hafqul quwad
'Ala 'alim ḍum masham lal bilad
Ama fihi min kulli 'aini sawad
Wamin dami kulli shaheedim midad
Nufusun ubatun wa maaḍin majid
Waruḥul aḍaaḥi raqibun 'atid
Faminnal walidu wa min ar rashid
Falam la nasudu walim la nashid
Terjemahan

Pelindung alam,
Salam padamu;
Semangat gah kita
Tidak akan tunduk
Tapak Arab,
Kamar berlindung;
Duduknya bintang,
Kekal aman.

Rangkap 2: tiada info

Kategori:Lagu kebangsaan
Flamingo Carribean

260px|thumb|Gambar dekat burung Flamingo Besar
thumb|Tengkorak

Flamingo Carribean atau flamingo Amerika (nama saintifik: Phoenicopterus ruber) ialah satu spesies besar flamingo yang berkait rapat dengan flamingo besar serta flamingo Chile, dan kekadang dianggap sebagai konspesies. Burung ini adalah satu-satunya burung flamingo yang wujud secara semula jadi di Amerika Utara.

Burung ini ialah salah satu spesies yang dilindungi oleh Perjanjian Pemuliharaan Burung Air Berhijrah Afrika-Eurasia.
Taburan dan habitat

Burung spesies ini cenderung mendiami kawasan-kawasan berair masin atau payau seperti laguna, kukup dan tasik cetek. Spesies ini boleh didapati di utara rantau Caribbean termasuk Bahamas, Hispaniola, Cuba serta Kepulauan Turki dan Caicos, pesisiran Colombia dan Venezuela serta pulau-pulau berhampiran, Semenanjung Yucatán di Mexico sampailah ke Kepulauan Galapagos di sebelah barat Amerika Selatan paling jauhnya.

Kebanyakan burung yang dilihat di Florida selatan biasanya dianggap sebagai burung yang sesat, walaupun sekurang-kurangnya seekor anak burung di Semenanjung Yucatán pernah dilihat di Taman Negara Everglades, dan yang lain merupakan kelana benar dari Cuba.
Ciri

Panjangnya Burung Flamingo ialah 120–140 sentimeter; beratnya burung jantan 2.8 kilogram manakala berat burung betina 2.2 kilogram. Warna kebanyakan bulunya merah jambu, dan membezakannya daripada spesies Eropah yang berwarna lebih pucat. Sayapnya berwarna merah, dengan bulu pelepah terbang berwarna hitam. Warna paruhnya merah jambu dengan hujung yang hitam, dan kakinya berwarna merah jambu pada keseluruhannya. Bunyinya burung ini seolah-olah angsa.
Tabiat
Pembiakan

Serupa dengan semua burung flamingo, burung ini bertelur sebiji telur tunggal berwarna putih kapur di atas timbunan lumpur.
Rujukan


* Kemasukan pangkalan data termasuk alasan mengapa spesies ini tidak menimbulkan kebimbangan.
Pautan luar

* Animasi tomografi komputer 3D yang menunjukkan anatomi kepala Burung Flamingo Besar

Kategori:Burung
Kategori:Phoenicopteriformes
Kemalangan

right|thumb|Susur runtuh secara tidak sengaja di sebuah stadium

thumb|Tabel senarai kecelakaan dalam pelbagai aktiviti. Denmark, [[2002]]

Kemalangan merujuk kepada turutan kejadian yang berlaku secara tidak sengaja dan tidak dirancang, sering kali tanpa sengaja atau diperlukan. Ia biasanya berlaku melalui gabungan beberapa sebab (perbuatan tidak selamat atau keadaan tidak selamat) dan mengakibatkan kesan buruk seperti kecederaan fizikal kepada individu, kerosakan harta benda, kejadian nyaris dan kerugian, yang mungkin dapat dielakkan sekiranya keadaan yang membawa kepada kemalangan tersebut dapat dikenal pasti dan diambil tindakan, sebelum ia berlaku. Sebagai contoh kemalangan jalan raya, kemalangan tercucuk benda tajam dan sebagainya. Perkataan kemalangan di ambil daripada kata asas malang. Penambahan imbuhan "ke"... dan ..."an" menunjukkan nasib malang yang berlaku atau menimpa.

Secara teknikal, "kemalangan" tidak merangkumi kejadian yang disebabkan oleh kesilapan seseorang, contohnya jika dia cuai dan gagal mengambil langkah berjaga-jaga. Jika kejadian yang akan berlaku diketahui akibat kecuaiannya, ia bukanlah "kemalangan" pada peringkat itu, dan orang yang cuai tersebut boleh dipertanggungjawabkan atas kerosakan dan kecederaan orang lain. Dalam "kemalangan" sebenar, tiada siapa boleh dipersalahkan, kerana peristiwa tersebut tidak dijangka atau kebarangkaliannya terjadi amat rendah. Contohnya, seorang ahli farmasi tersilap melabel ubat dan pesakit yang memakannya keracunan.
Pautan luar

* Carian mengenai statistik kemalangan jalan.
* Statistik Kemalangan Lebuhraya Kuala Lumpur - Karak
Kucing Tulap

Kucing Tulap atau Kucing Emas (Pardofelis temminckii, sinonim Catopuma temminckii) ialah kucing liar Asia Tenggara yang sederhana saiznya (panjangnya 90 sentimeter/36 inci tambah lagi 50 sentimeter/20 inci untuk ekornya), dengan beratnya sebanyak 12-16 kilogram (26-35 paun). Nama Inggerisnya Asiatic Golden Cat, Asian Golden Cat atau Temminck's Golden Cat, dengan nama saintifiknya Pardofelis temminckii. Pada suatu ketika, kucing ini tergolong dalam genus Catopuma, Profelis, dan Felis.

Dalam kurungan, spesies ini boleh hidup sehingga 20 tahun, tetapi jangka hayatnya di kawasan liar mungkin jauh lebih singkat. Sedangkan bulunya biasanya berwarna merah musang atau perang keemasan, kelainan warna hitam dan kelabu juga boleh dijumpai. Biasanya, kulit kucing tulap tak berhias kecuali sebilangan bintik pada bahagian bawahnya serta kekadangnya bintik yang amat kelam pada bahagian kulitnya yang lain. Bagaimanapun, di China, terdapat kelainan yang memiliki bintik kucing hutan dan kelihatan seakan-akan kucing tersebut. Kulit berbintik itu merupakan ciri resesif, iaitu ketika kucing berbintik membiak dengan kucing tak berhias, anaknya pula memiliki kulit yang tidak berhias.
Taburan dan habitat

Kucing Tulap hidup di seluruh Asia Tenggara, serta dari Tibet dan Nepal sehingga China Selatan, India, dan Sumatera. Ia lebih suka habitat hutan yang memiliki kawasan batuan di sana sini, dan boleh didapati di hutan malar hijau subtropika daun luruh dan hutan hujan tropika. Kucing Tulap kekadangnya juga boleh dijumpai di kawasan yang lebih terbuka, dari tanah pamah sehingga 3,000 meter tingginya di Banjaran Himalaya.
Subspesies dan pemuliharaan

Bilangan Kucing Tulap yang tepat tidak diketahui tetapi ia disenaraikan dalam "CITES: Lampiran I" sebagai "Risiko Lebih Rendah/Hampir Terancam" oleh IUCN. Haiwan ini diburu untuk bulunya dan kini semakin banyak untuk tulangnya yang dijadikan sebagai ubat tradisional Cina. Bagaimanapun, pemusnahan habitat merupakan risiko yang terutama kepada spesies ini. Tidak terdapat banyak haiwan ini di dalam zoo kerana ia tidak begitu berupaya membiak dalam kurungan.

Terdapat tiga subspesies yang diketahui, iaitu:
* Pardofelis temminckii temminckii di Himalaya, tanah besar Asia Tenggara, dan Sumatera
* Pardofelis temminckii dominicanorum di China Tenggara
* Pardofelis temminckii tristis di China Barat Daya.

200px
Rujukan
Pautan luar

* Persembahan slaid Kucing Tulap

Kategori:Felin
Kategori:Mamalia Asia
Kategori:Mamalia China
Kategori:Mamalia India
Kategori:Mamalia Indonesia
Kategori:Fauna Asia Tenggara
Kategori:Fauna Thailand
Kategori:Fauna Malaysia
Atherurus

Atherurus ialah genus landak Dunia Lama, yang sering dipanggil "landak batu", dijumpai di Asia dan Afrika.
Ciri-ciri

Seperti saudara-saudara Dunia Barunya, landak batu mempunyai tubuh yang dilitupi oleh sugi. Sugi ini lebih pendek dan tidak sebegitu menonjol seperti yang terlihat pada genus Hystrix, tetapi jauh lebih ketara daripada Trichys. Landak batu mempunyai jambak yang menonjol pada hujung ekornya, memberikan nama brush-tailed porcupine dalam bahasa Inggeris. Ekornya patah dengan mudah ketika binatang ini diancam.

Tubuh mereka panjang dan agak mirip tikus. Ia ialah penghuni hutan dan nokturnal, serta memakan tumbuhan, tetapi turut menjamah serangga dan bangkai. Ia biasa hidup dalam kumpulan sosial yang terdiri daripada 6-8 ekor. Rekod umur panjang binatang ini dalam kurungan adalah hampir 23 tahun.
Spesies

Terdapat dua spesies Atherurus, iaitu kelainan Asia dan Afrika.

* Atherurus africanus – landak batu Afrika
* Atherurus macrourus – landak batu Asia.
Rujukan

*Nowak, Ronald M. 1999. Walker's Mammals of the World, edisi ke-6. Percetakan Universiti Johns Hopkins, 1936 m.s. ISBN 0-801-85789-9
* Landak Batu dalam bentuk PDF.

Kategori:Rodentia
Musang akar

Musang akar (; nama saintifik: Arctogalidia trivirgata) merupakan salah satu daripada haiwan terlindung yang terdapat di Malaysia. Pemburuannya memerlukan lesen pemburuan
Ciri-ciri

Musang Akar adalah haiwan berdarah panas, melahirkan anak, menjaga anak, dan mempunyai bulu di badan.

Jantung Musang Akar terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Pembiakan

Sebagai mamalia, Musang Akar berdarah panas, melahirkan anak, menjaga anak, dan mempunyai bulu di badan. Musang Akar akan menjaga anaknya sehingga mampu berdikari.
Rujukan
Pautan luar

* http://www.lioncrusher.com/animal.asp?animal=95

Kategori: Mamalia
Kategori: Karnivor
Kategori: Haiwan terlindung
Marcha Real

Marcha Real (Mac Diraja) adalah lagu kebangsaan Sepanyol. Ia merupakan satu daripada beberapa lagu kebangsaan yang tidak mempunyai lirik rasmi.

Marcha Real adalah lagu yang agak tua di Eropah. Asal-usulnya tidak diketahui. Ia telah disebut di dalam dokumen "Libro de Ordenanza de los toques militares de la Infantería Española", sebuah buku panduan meniup trompet untuk membunyikan isyarat-isyarat (bugle calls) karangan Manuel de Espinosa. Dalam buku ini, lagu Marcha Real diberi nama 'Marcha Granadera' (Muzik Perbarisan Granadiers) tetapi tidak pula diberitahu siapa yang menggubahnya.

Pada tahun 1770, Raja Carlos II menitahkan bahawa lagu 'Marcha Granadera' didendangkan di upacara-upacara awam dan istiadat. Lama-kelamaan rakyat Sepanyol menganggap lagu tersebut sebagai lagu kebangsaan mereka dan menggelarnya Marcha Real atau Muzik Diraja kerana ia sering diperdengarkan apabila Raja atau ahli keluarganya hadir.

Pada pemerintahan Republik Sepanyol Kedua (1931-1939), lagu Himno de Riego telah menggantikan lagu Marcha Real yang dianggap mengagungkan sistem diraja. Namun Franciso Franco mengembalikan Marcha Real setelah berakhirnya Perang Saudara Sepanyol (1936-1939).

Selepas kematian Franco pada tahun 1975, Marcha Real kekal menjadi lagu kebangsaan Sepanyol dengan lirik yang digunakan dimansuhkan. Alasan di sebalik pemansuhan lirik lagu Marcha Real kerana ia mengandungi unsur fasis dan terlalu bersemangat kebangsaan. Hari ini, Marcha Real merupakan salah satu daripada tiga lagu kebangsaan di dunia yang tidak mempunyai sebarang lirik.
Lirik


¡Viva España! Alzad los brazos, hijos
del pueblo español, que vuelve a resurgir.

Gloria a la Patria que supo seguir,
sobre el azul del mar, el caminar del sol.!

¡Triunfa España! Los yugos y las flechas
cantan al compás del himno de la fe.

Juntos con ellos cantemos de pie
la vida nueva y fuerte del trabajo y paz.

¡Viva España! Alzad los brazos, hijos
del pueblo español, que vuelve a resurgir.

Gloria a la Patria que supo seguir,
sobre el azul del mar, el caminar del sol.

Dirgahayu Sepanyol! Julanglah tangan-tanganmu wahai anak-anak
Bangsa Sepanyol yang umpama dilahirkan semula.

Gemilanglah kepada ibu pertiwi kita yang lagi mengetahui
Soal lautan biru dan arah mentari terbenam

Jayalah, Sepanyol! Kuk dan juga anak panah
Turut menyanyikan irama kepada lagu yang penuh keyakinan

Mari berdiri dan menyanyi bersamanya
Untuk kehidupan kerja dan keamanan yang baru lagi kukuh

Dirgahayu Sepanyol! Julanglah tangan-tanganmu wahai anak-anak
Bangsa Sepanyol yang umpama dilahirkan semula.

Gemilanglah kepada ibu pertiwi kita yang lagi mengetahui
Soal lautan biru dan arah mentari terbenam
Pautan luar

* Marcha Real dalam format MP3 (Sumber: Himnonacional.org)

Kategori:Lagu kebangsaan
Himno de Riego

Himno de Riego adalah suatu lagu yang pernah digunakan dalam peringkat kebangsaan di Sepanyol semasa ia mengharungi zaman-zaman Republik Pertama (1873–1874) dan Kedua (1931-1939).

Irama agu ini digubah oleh José Melchor Gomis manakala seni kata lagu tersebut dikarang oleh . Ia dinamakan sempena Rafael del Riego, seorang kolonel dalam Tentera Sepanyol yang memimpin suatu pemberontakan menentang pemerintahan mutlak Raja Ferdinand VII lalu membentuk suatu pemerintahan rampasan kuasa yang baharu.
Lirik

Kategori:Lagu kebangsaan
El Gran Carlemany

"El Gran Carlemany" ("Charlemagne Agung") ialah lagu kebangsaan Andorra.

Irama lagunya ditulis oleh seorang paderi bernama Enric Marfany Bons (1871–1942) manakala seni katanya dikarang Uskup Urgell dan Putera Andorra Joan Benlloch i Vivó Lagu ini digunakan secara rasmi di Katedral Santa Maria pada 8 September 1921, hari kebangsaan Andorra yang juga meraikan santa penaung negara tersebut, Mare de Déu de Meritxell.
Lirik

Lirik lagu kebangsaan ini menceritkan sejarah negara Andorra dari perspektif naratif orang pertama. Ia banyak merujuk kepada beberapa aspek penting dalam budaya dan sejarah Andorra, terutama warisan Empayar Carolingian negara itu.
Rujukan
Pautan luar

* Rakaman lagu ini dipersembahkan Orkestra Filharmonik Baru Jepun

Kategori:Lagu kebangsaan
Mer Hayrenik

__NOTOC__
Mer Hayrenik ( Մեր Հայրենիք "Tanah airku") ialah lagu kebangsaan negara Armenia. Senikatanya diambil daripada sajak Italats’i aghjka yergy ( "Dendangan Gadis Itali") nukilan Mikael Nalbandian (1829-1866) tahun 1861. Iramanya digubah oleh Barsegh Kanachyan (1885-1967) kemudian pada awal abad ke-20.

Lagu ini pertama kali diterima pakai sebagai lagu kebangsaan Republik Armenia Pertama (1918-1920) dengan lirik yang berlainan. Kedudukannya dikembalikan pada 1 Julai 1991 oleh badan Soviet Agung Republik Sosialis Soviet Armenia dengan seberapa bait senikata yang terolah.
Lirik
Nota


Rujukan
Pautan luar

* Mer Hayrenik dalam format MP3 (instrumental) (Sumber: The United States Navy Band)
* Persembahan lagu ini oleh Orkestra Simfoni Dunia di Yerevan, 2015

Kategori:Lagu kebangsaan